شەفەق نيوز/ نێچیروان بارزانی سەرۆک هەرێم کوردستان، ئیوارەی ئمڕوو یەکشەممە،  رەسیە هەولێر، و دۊیای سەردانیگ فەرمی ئەرا دەوڵەت قەتەر ک لە سەردانەگەی چەوی کەفتە سەرۆک دەوڵەتەگە و گەورەی وەرپرسەیلە، ئمڕوو گلەو خوارد.
سەرۆکایەتی هەرێم کوردستان لە بەیاننامەیگ رەسیە ئاژانس شەفەق نیوز وت: دۊیای سەردانیگ فەرمی ئەرا قەتەر،  نێچیروان بارزانی سەرۆک هەرێم کوردستان،  ئیوارەی ئمڕوو یەکشەممە، وەرەو هەولێر گلەو خوارد،  و دیاری کرد ک لە سەردان دۆحە، چەوی کەفتە شێخ تەمیم بین حەمەد ئال سانی شازادەی قەتەر و وەزیرەیلی و وەزیر دەرەوەی.
بەیاننامەگە وتیش: لە دیدارەگەی دۆحە باس گەشەپێدان پەیوەندیەیل و فراوانکردن چینەیل هاوکاری هاوبەش لەناوبەین عراق و هەرێم کوردستان وەرد قەتەر،  و رەوشەیل ناوچەگە وەگشتی کریا.
بەیاننامەگە باس ئەوەیش کرد ک لە کۆتایی سەردانەگەی ئەرا قەتەر، ئیوارەی ئمڕوو،  ماڵئاوایی لە بارزانی وە رسوومەیل تایبەت لە لایەن وەزیر بازرگانی و پیشەسازی قەتەر عەلی بین ئەحمەد کەواری کریا.
